DETALJERT ÅRSPLAN FOR BARNEHAGEÅRET 2026/2027

Tema for hele barnehageåret er Hakkebakkeskogen, med innslag av ulike andre fokusområder gjennom hele barnehageåret. 
	August- September 
	Tilvenning 

	Oktober-november
	Oppstart av Hakkebakkeskogen 

	Desember
	Jul

	Januar-februar- mars
	Kroppen

	April - Mai
	Våren 

	Juni - juli
	Sommer & ferietid. 



Årskalender og tradisjoner.
	Aug.
	Planleggingsdager 10 & 11.08. Barnehagen er da stengt. 

21.08. Bamsebo`s bursdag- 37 år  
	Feb.
	Uke 6- «samisk uke». Markering av samefolkets dag Fredag 5 februar. 

19.02 Fargefest (mer informasjon kommer når det nærmer seg).

	Sep.
	14.09 Foreldremøte kl 18.00. Vi har innleid foredragsholder fra kl 19.00-20.30- mer informasjon kommer  

Brannvernuke, med brannøvelse i uke 38. 

Uke 39 Friluftsuke «Turbotråkk». Møte i SU. 
	Mars
	Eventuelle frivillige foreldresamtaler.

10.03. Barnehagedagen; «». 
17.03 «Rocke sokk dagen»- mer info på kalenderen. 
19.03 Påskelunsj for personal og barna. 

	Okt.
	09.10 Markering av verdensdagen for psykisk helse- tema; «Tillit er beredskap- hver handling teller». 

15.10 Refleksdagen 

23.10 FN markering med middag og kunstutstilling fra kl 14.30. Mer informasjon kommer når det nærmer seg. Innsamlingen går til «Sykehusklovnene». 
	Apr.
	Skolesamtaler som forberedelse til skolestart. 

Uke 14 «Stille uke»

27 april frist for å melde om Sommerferie.

	Nov.
	13.11 Planleggingsdag, barnehagen er da stengt. 

27.11. Frist for å melde inn eventuell Julefri.
	Mai
	07.05 Planleggingsdag- barnehagen er stengt.  
14.05 Vi feirer mini «17 mai» & Bjørnis bursdag. 
15.05 Planleggingsdag- barnehagen er stengt. 
28.05 «Fotballtrøye- fredag». 

	Des.
	01.12 «Fjøsnissejakt for «Tannlausklubben» fra kl 09.30 & Julegrantenning, foreldrearrangement fra kl 14.30.  
04.12  Nissefest med kino. 
11.12 Luciafeiring utendørs, foreldearrangement fra kl 14.30. 
16.12 Julebord for barna og personalet. 
	Juni
	03-04.06 Overnatting i lavvo med «Tannlausklubben».

11.06 Sommerfest, grilling og sosialt samvær i barnehage. 

Besøksdager for nye barn høsten 27.  

	Jan.
	Solfest i uke 4, vi ønsker solen velkommen tilbake. 

	Juli
	Ferieavvikling

Sommerplan. 




Klubbene våre
Da vi har en aldersblandet barnehage med barn fra 1-6 år, er vårt hovedmål at klubbene skal få tilpasset aktivitet ut fra alder og utviklingsnivå.  

· «Tannlausklubben» er våre eldste skatter som tar fatt på sitt siste år i barnehagen vår. 3 gutter & 2 jenter som skal gjennomføre klubb hver uke, men også «Vanntilvenning» i Nordlandsbadet ca 1 gang i måneden høst/vinter og utesvømming på vårparten. Barnehageåret avsluttes med en overnattingstur i lavvo i starten på juni.  
· «Trafikklubben» er våre nest eldste som skal få en liten opplæring innen trafikk, født i 2022. I år er det 3 barn i gruppa, 2 gutter og 1 jente. Gruppen vil også ha økt fokus på miljøet rundt oss, deriblant søppelhåndtering, gjenbruk mmm.  
· «Trollungan» er våre aktive barn, født i 2023/2024- 8 barn hvorav 3 gutter & 5jenter. Denne gruppen utforsker både inne- og utemiljøet vårt. Gruppen vil også ha en egne uker i grillhytta vår.  
· «Småtrollene», er våre 1 og 2 åringene totalt 6 barn- født i 2024/2025 (6 barn 4 gutter og 2 jenter.  Her er fokuset på nærvær og tilstedeværelse fra de voksne, utetid, sang og annen kroppsbevegelse. 
For å sikre gode og trygge overganger mellom de ulike gruppene bruker vi våren som «tilvenningstid» for å bli bedre kjent med de voksne som er på deres nye gruppe med til høsten. Da er det tid for at «Småtrollene» besøker «Trollungene» samt at Trollungene er mer sammen med de voksne som jobber på «Stortrollene». Vi har egen sommerplan hvor vi «slår sammen» hele barnegruppen gjennom hele sommerferien for store og små.  

Utegruppa vår 
Utegruppa har tilholdssted i vår grillhytte og blir levert der på morgenen (egen plan legges på Kidplan). Dette er tilbudet til barna som er 2-6 år. Barnegruppa som har dette tilbudet deles i 2, slik at 3-5 åringene & 2 åringene er 2 uker hver i grillhytta. 
Fagområdene som fokuseres ekstra på i disse ukene er «natur, miljø og teknologi» og «kropp, bevegelse, mat og helse». Gruppa er ute stort sett hele dagen, enten på tur i skog, fjære eller andre attraksjoner som barna selv får være med å bestemme. Da vi har egen transport, har vi muligheten til å dra på lengre utflukter.» «Soverne» våre sover enten på madrass i grillhytta eller i hengekøye på tur- alt etter hvor gruppene befinner seg.  

De dagene været er guffent og kaldt kan vi trekke inn i grillhytten eller vår «Venor gamme», her har vi muligheten til skjerming fra vind og vær. Grillhytta har innlagt strøm og bål samt i gammen kan vi fyre i ovnen ved behov. I grillhytten har vi også egen lekesone med spill, formingsmateriale og leker etter barnas interesse. 

Tilstedeværelsen i grillhytta skal gi barna opplevelser og erfaringer i naturen som fremmer forståelse for naturens egenart og bidra til at barna våre blir glade i naturen uansett årstid. Barna skal få et mangfold av naturopplevelser og få oppleve naturen som arena for lek og læring. Barna vil også få et godt utgangspunkt for utvikling av motoriske ferdigheter, kroppsbeherskelse, koordinasjon og fysiske egenskaper gjennom mange ulike læringsarenaer. Barna på utegruppa har også ansvar for grønnsakshagen & plantekassene våre. Barna får innsikt i matens opprinnelse, produksjon av matvarer og lære om veien fra mat til måltid. 

Tirsdag er det utestart for de barna som er på utegruppe, frokosten spises utendørs, barna skal være ferdig påkledt når de kommer til barnehagen. Påkledningen kan også skje i barnehagen før barna blir overlevert til avdelingen/de ansatte. 

Da barna fra 2-6 år hos oss har tilbud til utegruppe, og sove/hvilestunder er der hvor barna befinner seg er det også på sin plass å informere om at våre 1 åringene sover i vogn innenfor barnehagens område i sovetiden. 




Dokumentasjon
· Vi dokumenterer, vurderer og evaluerer aktiviteter og opplegg vi gjør, også opp møt barnas utvikling gjennom en månedlig «pedagogisk rapport». 
· Vi vurderer daglige beslutninger og arbeid.
· Alle planene skrives og evalueres jevnlig. 
· Jevnlige «stuemøter» og pedagogisk ledermøte. 
· Det legges ut informasjon, planer og bilder på Kidplan.
· Vi viser glimt fra hverdagen vår på Instagram.  

IKT i barnehagen
Barnehagens digitale praksis skal bidra til barnas lek, kreativitet og læring. Digitale verktøy brukes som en del av det pedagogiske arbeidet, herunder nevnes bl. a bruken av digitalt mikroskop som kobles opp mot Ipad samt fuglekasse med kamera settes opp på våren for å observere/følge med i utviklingen fra redebygging til fugleungene er på tur ut fra redet. Vi har et økt fokus kommende år på høytlesning og vil fokusere på dette både i samlings- og hvilestund- her kan vi hente inspirasjon fra internett ved behov. 

Helsefremmende barnehage
Bamsebo barnehage er godkjent som en helsefremmende barnehage. Helsefremmende barnehage skal bidra til god helse (psykisk og fysisk), trivsel og gode holdninger hos barn og personalet. 

Vår visjon er «trygge barn med tro på seg selv» og vi jobber hele barnehageåret med dette. God psykisk helse er helt avgjørende for trivsel og læring og derfor har vi tema som «vennskap», «følelser», «kroppen min» og «Stine Sofie stiftelsen barnehagepakke». Vi skal lære barna å sette ord på egne følelser, hvordan vi skal ha respekt for hverandres ulikheter, hvordan vi kan bruke hverandres styrker og lære om hva det betyr å være en god venn gjennom ulike pedagogiske verktøy og bøker. 

Trafikksikker barnehage
Vi er sertifisert som en «Trafikksikker barnehage», dette er et samarbeid med Trygg Trafikk og vi sender jevnlig inn en rapport for hvordan vi jobber med temaet. Alle barna i barnehagen får «opplæring»/opplegg innenfor temaet utfra alder og utvikling, og dette er et stort fokus når vi er på tur utenfor barnehagens område. I den forbindelse har vi eget opplegg på den årlige refleksdagen i september måned. 


Inkluderende barnehage- og skolemiljø, «Kompetanseløftet» og vår satsning; 
Vi skal fortsette vår satsning for psykisk helse og i år skal vi fordype oss i «Hakkebakkeskogen». Vi har de siste årene vært med på den store nasjonale satsningen om «Inkluderende barnehage- og skolemiljø» som Utdanningsdirektoratet driver på ulike steder i hele landet. Kjernekomponenter i satsningen er blandt annet avdekking, tiltak og forebygging av mobbing. Vi er også i regi av Bodø kommune vært med i «Kompetanseløftet for spesialpedagogikk og inkluderende praksis» sammen med alle barnehager og skoler. Satsningen omfatter ei kompetanseheving for alle ansatte i skoler og barnehager samt PPT og andre samarbeidende instanser her i Bodø. 
Fra periodene med ulik satsningen har vi tatt med oss mange faktorer mtp inkludering og fellesskap som vi knytter opp mot vår visjon og hva vi ønsker at Bamsebo skal tilby barna som opplever de utrolige første årene hos oss  
Mer om satsningen kan leses på; https://www.statsforvalteren.no/nordland/barnehage-og-opplaring/lokal-kompetanseutvikling-i-barnehage-og-grunnopplaring/kompetanseloftet-for-spesialpedagogikk-og-inkluderende-praksis/ 

I forhold til årets tema «Hakkebakkeskogen» skal dette være et gjennomgående tema- vi skal utforme og skape gode leke og læringsmiljø i barnehagen med temaet og vil da supplere med andre tema eksempelvis psykisk helsedagen i oktober, kroppen, følelser mm. 


Diverse
· Dette barnehageåret vil det være 29 barn fra 1-6 år. 17 barn over 3 år og 13 barn under 3 år- 15 gutter og 14 jenter. 
· Vi har en «vaktansvarlig» utendørs når alle barna våre er ute, denne har gul vest på seg og har ansvar for telling av barna, registrering bringing/henting mm. Så ta kontakt med den i personalgruppa som har gul vest når du enten leverer eller henter når vi er utendørs. 
· Vedtektene til barnehagen ligger på nettiden vår; https://bamsebo.barnehage.no 
· Oppsigelser og annen redigering/endring av plass-størrelse mm; https://bodo.ist-asp.com/NO01804-pub/login.htm 

